**Căderea-n sus**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Şi am căzut os peste os dintr-un cer

în altul, ceva mai sus,

spărgându-mi tâmpla stângă de eter,

un cer ce nu avea nici răsărit, nici urmă de apus.

M-a prins doar un copac care plutea

pe-un vis cu trunchiul sau cărnos

şi-acum nimic nu-şi mai dorea

când carnea s-a lipit de os.

Ajuns bucăți într-ale sale ramuri

m-am transformat în cuib uitat de toamnă

stând suspendat ca între două hamuri:

unul ținându-mi gândul sus, iar celălat ținându-mi inima gentil precum o doamnă.

Şi fiecare gând al meu era şi al copacului,

fiecare bătaie de inimă făcea crengile să mă legene

când înspre ecoul veacului,

când înspre locul unde unu şi zero nasc zecele.

Pe tâmpla stângă mi-a răsărit un muşchi

ce-mi ține visul la răcoare,

pe dreapta, una din crengi mi-a desenat un puşti

iar cerul de atunci a prins culoare.